**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 69. stavka 4. Zakona o šumama (Narodne novine, br. 68/18, 115/18, 98/19, 32/20, 145/20 i 101/23), članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23), **Općinsko vijeće Općine Martijanec** na **20.** sjednici održanoj dana **20. prosinca 2023. godine**, donosi

**Program**

**utroška šumskog doprinosa za 2024. godinu**

**Članak 1.**

Ovim Programom utvrđuje se namjensko trošenje sredstava šumskog doprinosa za 2024. godinu kojeg plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) u visini od 5% u odnosu na prodajnu cijenu proizvoda na panju, a koji je prihod Proračuna Općine Martijanec.

**Članak 2.**

Prihod sredstava šumskog doprinosa za 2023. godinu planiran u visini 24.000,00 EUR utrošiti će se u svrhu održavanja komunalne infrastrukture za program 1003 Komunalno gospodarstvo, kapitalni projekt K100317 Izgradnja i rekonstrukcija nerazvrstanih cesta, konto 42131 Ceste, a u skladu s namjenom utvrđenom člankom 69. stavkom 3. Zakona o šumama (Narodne novine, br. 68/18, 115/18, 98/19, 32/20, 145/20 i 101/23). Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.

**Članak 3.**

Ovaj Program objaviti će se u „Službenom vjesniku Općine Martijanec“, a stupa na snagu 01. siječnja 2024. godine.

KLASA: 400-01/23-01/3

URBROJ: 2186-19-01-23-10

Martijanec, 20. prosinca 2023. godine

PREDSJEDNIK

OPĆINSKOG VIJEĆA

Stjepan Golubić, ing.